CELEX: 62020CN0265
Language: fi
Date: 2020-06-15 00:00:00
Title: Asia C-265/20: Ennakkoratkaisupyyntö, jonka Hof van beroep te Antwerpen (Belgia) on esittänyt 15.6.2020 – FN v. Universiteit Antwerpen, Vlaamse Autonome Hogeschool Hogere Zeevaartschool, PB, ZK, NG, ZN ja UM

21.9.2020   
            
            
               FI
            
            
               Euroopan unionin virallinen lehti
            
            
               C 313/11
            
         
      Ennakkoratkaisupyyntö, jonka Hof van beroep te Antwerpen (Belgia) on esittänyt 15.6.2020 – FN v. Universiteit Antwerpen, Vlaamse Autonome Hogeschool Hogere Zeevaartschool, PB, ZK, NG, ZN ja UM
      (Asia C-265/20)
      (2020/C 313/13)
      Oikeudenkäyntikieli: hollanti
      
         Ennakkoratkaisua pyytänyt tuomioistuin
      
      Hof van beroep te Antwerpen
      
         Pääasian asianosaiset
      
      
         Valittaja: FN
      
         Vastapuolet: Universiteit Antwerpen, Vlaamse Autonome Hogeschool Hogere Zeevaartschool, PB, ZK, NG, ZN ja UM
      
         Ennakkoratkaisukysymykset
      
      Onko Euroopan ammatillisen yhteisjärjestön (EAY), Euroopan teollisuuden ja työnantajain keskusjärjestön (UNICE) ja julkisten yritysten Euroopan keskuksen (CEEP) tekemästä määräaikaista työtä koskevasta puitesopimuksesta 28.6.1999 annetun neuvoston direktiivin 1999/70/EY (1) liitteenä olevan määräaikaisia työsopimuksia koskevan 18.3.1999 tehdyn puitesopimuksen 4 lausekkeen 1 kohtaa sekä Euroopan teollisuuden ja työnantajain keskusjärjestön (UNICE), julkisten yritysten Euroopan keskuksen (CEEP) ja Euroopan ammatillisen yhteisjärjestön (EAY) tekemästä osa-aikatyötä koskevasta puitesopimuksesta 15.12.1997 annetun neuvoston direktiivin 97/81/EY (2) liitteenä olevan osa-aikaisia työsopimuksia koskevan puitesopimuksen 4 lausekkeen 1 kohtaa tulkittava siten, että ne ovat esteenä sille, että yliopisto voi kansallisen säännöksen (yliopistoasetuksen 91 §) perusteella, jonka mukaan riippumaton kokoaikainen akateeminen henkilöstö nimitetään vakituiseen palvelussuhteeseen ja osa-aikainen henkilöstö voidaan joko nimittää palvelussuhteeseen tai ottaa määräaikaisesti enintään kuuden vuoden työsuhteeseen, joka voidaan uusia,
      
                  1.
               
               
                  pitää harkintavallan nojalla professoria kahdenkymmenen vuoden ajan palveluksessa noin kahdenkymmenen peräkkäisen, lyhytkestoisen ja osa-aikaisen työsopimuksen sekä 1–3 vuoden pituisten henkilöstösääntöjen alaisten työsuhteiden perusteella rajoittamatta uusimisten kokonaismäärää mitenkään, vaikka asianomaisen vastaavanlaisia työtehtäviä hoitavat työtoverit on nimitetty vakituiseen ja kokoaikaiseen palvelussuhteeseen,
               
            
                  2.
               
               
                  asettaa henkilöstösäännöissään vakituisen palvelussuhteen saamiselle ainoastaan työaikaa koskeva yleinen 50 prosentin vähimmäisraja mutta olla vahvistamatta minkäänlaista perustetta sille, nimitetäänkö osa-aikainen henkilöstö, jonka työaika on vähintään 50 prosenttia, vakituiseen palvelussuhteeseen vai otetaanko se määräaikaiseen työsuhteeseen, [alkup. s. 11]
               
            
                  3.
               
               
                  määrittää osa-aikaisen professorin työaikaprosentit rajoittamattoman ”harkintavallan” nojalla vahvistamatta objektiivisia perusteita ja soveltamatta minkäänlaista objektiivista työtaakan arviointia,
               
            
                  4.
               
               
                  ja estää määräaikaista ja osa-aikaista professoria, jonka työsuhdetta ei yliopiston ”harkintavallan” nojalla enää uusita, vetoamasta aiempien työsuhteiden työehtojen väitettyyn kohtuuttomuuteen sillä perusteella, että hän suorittamalla hänelle annetut tehtävät olisi aina hyväksynyt nämä ehdot, mistä syystä hän menettää unionin oikeuden tarjoaman suojan?
               
            
         (1)  EYVL 1999, L 175, s. 43.
      
         (2)  EYVL 1998, L 14, s. 9.